**ברואה סטארה זאגורה** (בבולגרית: **PFC Beroe Stara Zagora**) הוא מועדון כדורגל בולגרי מהעיר סטארה זאגורה, המשחקת בליגת העל הבולגרית.

היסטוריה
--------

המועדון נוסד ב 1916 כמועדון ספורט. רק בשנת 1959 נוסדה מחלקת הכדורגל של המועדון. המועדון שיחק בליגת העל הבולגרית במשך 10 שנים מעונת 1960/1961 ועד עונת 1969/1970. בשנת 1968 הגיע בפעם הראשונה לגמר הגביע הבולגרי והפסיד לקבוצת ספרטק סופיה. בסוף עונת 1969/1970 הגיע למקום האחרון בליגה וירד לליגה השנייה. המועדון שיחק עונה אחת בליגה השנייה וחזר לליגה הראשונה.

המועדון שיחק בליגה הראשונה במשך 3 שנים מעונת 1971/1972 ועד עונת 1973/1974. בעונת 1971/1972 הגיע למקום השלישי בליגה והעפיל בפעם הראשונה לגביע אופ"א בעונת 1972/1973. בסיבוב הראשון שיחק נגד קבוצת אוסטריה וינה. במשחק הבית הביס המועדון את הקבוצה האוסטרית 0–7 ובמשחק החוץ ניצח 1–3. בסיבוב השני ניצח את קבוצת בודפשט הונבד מהונגריה. בשמינית הגמר הפסיד לקבוצת OFK בלגרד והודח מהטורניר. בשנת 1973 הגיע בפעם השנייה לגמר הגביע הבולגרי והפסיד לקבוצת צסק"א סופיה. בעונת 1973/1974 שיחק בפעם הראשונה בגביע אירופה למחזיקות גביע. בסיבוב הראשון ניצח את קבוצת פולה אש מלוקסמבורג. בשמינית הגמר ניצח את קבוצת אתלטיק בילבאו מספרד. ברבע הגמר הפסיד לקבוצת פ.צ. מגדבורג מגרמניה והודח מהטורניר.

המועדון שיחק עונה אחת בליגה השנייה וחזר לליגה הראשונה. המועדון שיחק בליגה הראשונה במשך 7 שנים מעונת 1975/1976 ועד עונת 1981/1982. בשנים 1979, 1980 הגיע לגמר הגביע הבולגרי והפסיד לקבוצת לבסקי סופיה. בעונת 1979/1980 שיחק בפעם השנייה בגביע אירופה למחזיקות גביע. בסיבוב הראשון ניצח את קבוצת ארקה גדיניה מפולין. בשמינית הגמר הפסיד לקבוצת יובנטוס מאיטליה והודח מהטורניר. בעונת 1980/1981 שיחק בפעם השנייה בגביע אופ"א. בסיבוב הראשון ניצח את קבוצת פנרבחצ'ה מטורקיה. בסיבוב השני הפסיד לקבוצת רדניצ'קי ניש מסרביה והודח מהטורניר.

המועדון שיחק עונה אחת בליגה השנייה וחזר לליגה הראשונה. המועדון שיחק בליגה הראשונה במשך 12 שנים מעונת 1983/1984 ועד עונת 1994/1995. בעונת 1985/1986 זכה המועדון בתואר האליפות היחיד עד כה והעפיל בעונת 1986/1987 בפעם היחידה לגביע אירופה לאלופות. בסיבוב הראשון הפסיד לקבוצת דינמו קייב מאוקראינה והודח מהטורניר.

המועדון שיחק לסירוגין בליגה השנייה ובליגה הראשונה עד עונת 2009/2010. המועדון משחק בליגת העל הבולגרית ברציפות מעונת 2009/2010. בעונת 2009/2010 זכה בפעם הראשונה בגביע הבולגרי והגיע לגמר הסופרקאפ הבולגרי והפסיד לקבוצת ליטקס לובץ'. בעונת 2010/2011 שיחק בפעם הראשונה בליגה האירופית. בסיבוב המוקדמות השלישי הפסיד לקבוצת ראפיד וינה מאוסטריה והודח מהטורניר. בעונת 2012/2013 זכה בפעם השנייה בגביע הבולגרי וזכה בפעם היחידה בסופרקאפ הבולגרי לאחר שניצח את קבוצת לודוגורץ ראזגרד. בעונת 2013/2014 שיחק בפעם השנייה בליגה האירופית. בסיבוב המוקדמות השני הפסיד לקבוצת הפועל תל אביב והודח מהטורניר.

בעונת 2015/2016 הקבוצה שיחקה במוקדמות הליגה האירופית. בסיבוב המוקדמות הראשון ניצחה את קבוצת אטלנטס מליטא. בסיבוב המוקדמות השני הפסידה לקבוצת ברונדבי והודחה מהטורניר.

תארים
-----

* **אליפות בולגריה: (1)**
	+ (1986)
* **הגביע הבולגרי: (2)**
	+ (2010, 2013)
* **הסופרקאפ הבולגרי: (1)**
	+ (2013)

הישגים באירופה
--------------

* **גביע אופ"א**:
	+ שמינית גמר (1): 1972/1973
* **גביע אירופה למחזיקות גביע**:
	+ רבע גמר (1): 1973/1974
	+ שמינית גמר (1): 1979/1980

שחקנים בולטים
-------------

* בולגריהבולגריה איבקו גנצ'ב
* בולגריהבולגריה ג'ושו גינצ'ב
* בולגריהבולגריה איבו איבנוב
* בולגריהבולגריה דנאיל מיטב
* בולגריהבולגריה סטפן ניידנוב
* בולגריהבולגריה וסלין פנב
* בולגריהבולגריה פטקו פטקוב
* בולגריהבולגריה פטאר זקוב
* בולגריהבולגריה סלאבי זקוב

קישורים חיצוניים
----------------

* אתר האינטרנט הרשמי של ברואה סטארה זאגורה
* ברואה סטארה זאגורה, ברשת החברתית פייסבוק

* ברואה סטארה זאגורה, ברשת החברתית אקס (טוויטר)

* ברואה סטארה זאגורה, ברשת החברתית אינסטגרם

* ברואה סטארה זאגורה, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

| בולגריהבולגריה ליגת העל הבולגרית, עונת 2023/2024 |
| --- |
| 

|  |
| --- |
| ארדה קרדז'אלי • בוטב וראצה • בוטב פלובדיב • ברואה סטארה זאגורה • האבר פאזארדז'יק • לבסקי סופיה • לודוגורץ ראזגרד לוקומוטיב פלובדיב • לוקומוטיב סופיה • סלביה סופיה • אטר וליקו טרנובו • קרומובגרד • פירין בלגואבגרד • צסק"א 1948 • צסק"א סופיה • צ'רנו מורה וארנה |

 |